*Urbárska spoločnosť pozemkové spoločenstvo Koromľa, 072 62 Koromľa č. 172*

# 

##### Ročník 2019 V Koromli 01.06.2019 Číslo: 3

Smernica

***Samovýroba dreva v podmienkach Urbárskej spoločnosti pozemkového spoločenstva Koromľa***

Táto smernica stanovuje základné pravidla a postupy pre povoľovanie, umiestňovanie a evidenciu pri spracovaní samovýroby dreva.

Smernica bola vypracovaná na zabezpečenie jednotnosti, jednoznačnosti, zrozumiteľnosti pri povoľovaní, umiestňovaní, evidencii a odvoze samovýroby v Urbárskej spoločnosti pozemkového spoločenstva Koromľa.

Čl. I

**Vymedzene pojmov:**

a, Použité pojmy:

Samovýroba dreva - je osobitný spôsob výroby a predaja drevnej hmoty z lesných

porastov Urbárskej spoločnosti pozemkového spoločenstva Koromľa

Samovýrobca - fyzická osoba, ktorá spracuje odsúhlasený objem drevnej

hmoty na vlastné náklady

Samovýroba nehrúbia - je výroba a predaj drevnej hmoty do hrúbky 7 cm na

dolnom čele

Samovýroba hrúbia - je výroba a predaj drevnej hmoty nad 7 cm hrúbky na

dolnom čele a výroba žrdiek a žrdí

b, Použité skratky:

JPRL Jednotky priestorového rozdelenia lesa

OÚ Obnovná úmyselná ťažba

VÚ Výchovná úmyselná ťažba

NŤ Náhodná ťažba

MŤ Mimoriadna ťažba

LHE Lesná hospodárska evidencia

OLH Odborný lesný hospodár

Čl. II.

**Popisy a postupy:**

a, Postup umiestňovania samovýroby

O umiestňovaní samovýroby do porastov rozhoduje predseda spoločenstva po odsúhlasení OLH, v čase jeho neprítomnosti zastupuje poverený člen výboru zapísaný v registri. Samovýrobcu do porastu zavádza hájnik, alebo poverený člen výboru.

Samovýrobu umiestňovať do JPRL:

* po ukončení spracovania NŤ, po ukončení OÚ a VÚ ťažby

*/Ukončenie ťažby sa rozumie u OŤ ukončenie obnovného prvku prebratého v Zadávacom liste. Prebratie prvku potvrdiť v „doplňujúcich údajoch“ oboma stranami a podpismi. Samovýrobca môže spracovávať samovýrobu len vtedy, ak v najbližšom obnovnom prvku sa nevykonáva ťažbová činnosť t. j. ťažba, sústreďovanie v období povolenia samovýroby, tak aby bolo dodržanie OBZP na pracovisku. U ostatných ťažieb týkajúcich sa samovýroby je to ukončenie ťažby v JPRL po prevzatí pracoviska v Zadávacom liste./*

* v prečistkách po vyznačenom, alebo vykonanom zásahu
* pri spracovaní jednotlivých zlomov, vývratov a suchárov rozptýlených v JPRL, kde bola zaevidovaná kalamita
* pri spracovaní vyznačených výchovných zásahov /*VÚ do 50 rokov*/ v tých JPRL, v ktorých výrobné náklady prekračujú predpokladané tržby za vyrobené sortimenty

„Súhlas na ťažbu dreva v samovýrobe“ nahrádza v prípade samovýroby súhlas na ťažbu dreva podľa Vyhlášky č. 232/2006 Z. z. v znení vyhl. Č. 176/2011 Z. z. o vyznačovaní ťažby dreva, označovaní vyťaženého dreva a dokladoch o pôvode dreva. Vydanie súhlasu na samovýrobu jednotlivých zlomov a suchárov je podmienené ich vyznačením farbou alebo ciachou na koreňovom nábehu.

b, postup pri povoľovaní samovýroby

Hájnik, alebo poverený člen výboru */výborom Urbárskej spoločnosti poz. spol.* *Koromľa*/ prijíma od samovýrobcu žiadosť na samovýrobu ústnou, alebo písomnou formou.

Termín výdaja tlačiva na samovýrobu je pondelok a piatok od 07.00 do 09.00 hod.

Na základe žiadosti samovýrobcu vydá hájnik alebo poverený člen výboru tlačivo „Súhlas na ťažbu dreva v samovýrobe“, priradí vydanému „Súhlasu na samovýrobu“ pridelené priebežne poradové číslo a zapíše potrebné údaje o udelenom súhlase do tlačiva „Evidencia súhlasov na ťažbu dreva v samovýrobe.“

Samovýrobca poštovým peňažným poukazom, alebo prevodom na účet /Bank. Spojenie: **IBAN: SK69 0200 0000 0032 2786 6056**/ uhradí cenu za požadované množstvo drevnej hmoty na účet Urbárskej spoločnosti poz. spol. Koromľa.

Po nachystaní samovýroby hájnik, alebo poverený člen výboru prekontroluje a odoberie objem dreva na mieste spracovania samovýroby, pričom na tom istom tlačive: Súhlas na ťažbu dreva v samovýrobe, ktorý bol vydaný samovýrobcovi, zaznamená objem vyrobeného dreva v prm, alebo v m3 /*na prepočet samovýroby dreva z prm na m3 je potrebné používať koeficienty podľa STN 48 0055 a 48 0056 o klasifikácii surového dreva a podľa klasifikácie kvalitatívnej triedy VI.- palivové* *drevo. Ihličnaté drevo-koef. 0,64 a listnaté drevo-koef.- 0,54/* a toto potvrdí svojím podpisom. */Zistený rozdiel samovýrobca uhradi poštovým peňažným poukazom/*

Doklad o zaplatení /*ústrižok poštového poukázu*/, alebo výpis z účtu bude podkladom pre vydanie „Dokladu o pôvode dreva a výrobkov.“

Hájnik, alebo poverený člen výboru dohodne so samovýrobcom dátum odvozu nachystaného dreva, ktorý vyznačí do Dokladu o pôvode dreva a výrobkov. Uvedený doklad musí byť vystavený na každú fúru samostatne, resp. musí byť na ňom vyznačený počet fúr, ak sú zrealizované v jeden vývozný deň.

Závažné skutočnosti, ktoré odôvodňujú podozrenie z trestnej činnosti je hájnik, alebo poverený člen výboru povinný oznámiť orgánom činným v trestnom konaní.

Tlačivá „Súhlas na ťažbu dreva v samovýrobe“ a „Doklad o pôvode dreva a výrobkov“ na prepravu sa vyhotovujú v dvoch exemplároch, z čoho originál si ponecháva samovýrobca a kópia sa archivuje počas 10 rokov.

c, evidencia samovýroby

OLH zahrnie samovýrobu hrúbia v pláne ťažby pre bežný rok a od eviduje v LHE podľa vyhl. Č. 297/2011 Z. z. o LHE.

Samovýrobu hrúbia v LHE vykazuje v tom druhu ťažby, akému zodpovedá podľa vyhl. Č. 297/2é11 Z. z. o LHE. Ukončenú samovýrobu */ po zaplatení*/ eviduje v príslušnom účtovnom mesiaci.

Samovýroba nehrubia sa v LHE neeviduje a nezapočítava sa do celkovej výšky ťažby.

d, ceny dreva v samovýrobe

* 1 prm pre člena Urbárskej spoločnosti poz. spol. Koromľa za každých 0,10 ha vlastníckeho podielu, v cene **3,00 EUR/1 prm**
* **6 EUR/1 prm** pre člena Urbárskej spoločnosti poz. spol. Koromľa , ktorý požaduje samovýrobu nad limit vlastníckeho podielu
* **20 prm je maximálne množstvo na kalendárny rok** pre člena Urbárskej spoločnosti poz. spol. Koromľa , ktorý požaduje samovýrobu hrubia
* **20 EUR/1 prm** pre nečlena Urbárskej spoločnosti poz. spol. Koromľa
* Pri nevyčerpaníprm členom Urbárskej spoločnosti poz. spol. Koromľa za každých 0,10 ha vlastníckeho podielu, v cene **3,00 EUR/1 prm bude známemu členovi US PS Koromľa vyplatená náhrada vo výške 3.- euro za každých** 0,10 ha vlastníckeho podielu. /Uvedená náhrada bude vyplatená v dividendách, ak zisk – výška dividend to umožní//

Zníženie základnej ceny: / Predsedom, alebo povereným členom výboru/

* Ak sa od samovýrobcu vyžaduje úprava plochy, resp. vyčistenie plochy po ťažbe, tak je umožnené znížiť základnú cenu až o ................................50 %
* Ak sa v samovýrobe spracujú jednotlivé zlomy, vývraty a sucháre z rozptýlených kalamít, alebo pri spracovaní zvyškov po likvidácii kalamity, tak je umožnené znížiť základnú cenu až o............................70 %
* Ak sa vykoná samovýroba v porastoch do 50 rokov, v ktorých sú vyznačené výchovné zásahy a priame náklady na ich realizáciu prekračujú predpokladané tržby na vyrobené sortimenty, tak je umožnené znížiť základnú cenu až o .................................................................................80 %
* Ak sa vykoná samovýroba v porastoch určených na výchovu prečistkami, v ktorých sú tieto zásahy vopred vyznačené, tak je umožnené znížiť základnú cenu v závislosti od intenzity zásahu a výšky vyberaných jedincov až o...........................................................................................95 %
* Ak sa od samovýrobcu vyžaduje príprava pôdy na obnovu lesa, príprava plochy na obnovu lesa, práce súvisiace s obnovou lesa, práce súvisiace s ochranou proti zveri, tak je umožnené znížiť základnú cenu až o......95 %.
* V ostaných prípadoch sa základná cena považuje za cenu minimálnu

e, bezpečnosť a ochrana zdravia pri práci, požiarná ochrana

Hájnik, alebo poverený člen výboru /*výborom Urbárskej spoločnosti poz. spol.* *Koromľa*/ pri vydávaní tlačiva „Súhlas na ťažbu dreva v samovýrobe“ upozorní samovýrobcu o špecifických danostiach porastu, v ktorom bude samovýroba realizovaná /*výskyt suchárov, nahnitých stromov, voľných kameňov, vývratov a pod./* Preukázateľnosť poučenia musí potvrdiť samovýrobca svojim podpisom na tlačivo „ Súhlas na ťažbu dreva v samovýrobe.“

Súčasťou poučenia je aj upozornenie na nutnosť dodržiavania zásad používania a manipulácie s otvoreným ohňom.

V prípade vzniku závažnej udalosti / *požiar, ekologická havária, ťažká ujma na* *zdraví, smrteľný úraz*/, túto okamžite nahlásiť hájnikovi, predsedovi spoločenstva, alebo v prípade nedosiahnuteľnosti členovi výboru Urbárskej spoločnosti poz. spol. Koromľa.

Čl. III

**Súvisiace dokumenty :**

* Vyhláška č. 232/2006 Z.z. v znení vyhl. Č. 176/2011 Z. z.
* Vyhláška č. 297/2011 Z. z. o LHE
* Zákon č. 124/2006 Z. z. v znení neskorších predpisov /zák. 309/2007 Z. z./
* STN 48 0055 a 48 0056
* Pravidlá MLVD SSR č. 3/89 o BOZP pri ťažbe, sústreďovaní, manipulácii a odvoze dreva a technicko-organizačné smernice k týmto pravidlám

Čl. IV.

**Účinnosť organizačnej normy :**

* Táto smernica nadobúda účinnosť dňom podpisu.
* Dňom účinnosti sa ruší smernica na výrobu palivového dreva v samovýrobe účinná od

02.12.2013 a doplnok k smernici účinný od 28.03.2015.

* Doba účinnosti tejto smernice je maximálne 5 rokov, po uplynutí tejto doby je potrebné

zabezpečiť vypracovanie nového vydania smernice.

V Koromli, 01.06.2019